**МЕРКИ НА НАЦИОНАЛНО НИВО, КОИТО ИМАТ ОТНОШЕНИЕ КЪМ АВТОМОБИЛНИЯ ТРАНСПОРТ**

**ИКОНОМИЧЕСКИ МЕРКИ**

**Безвъзмездна помощ**

**1. Мярка 60/40**

* **Описание: Краткосрочен инструмент за спешна подкрепа на бизнеса за запазване на заетостта и за гарантиране на доходите на работници и служители. Осигурен ресурс за мярката – 1,5 млрд. лв.**
* **Бенефициенти:** Работодатели, определени с ПМС № 55/2020, които са прекратили работата на предприятието, част от него или отделни служители.

**2. Оперативна програма „Иновации и конкурентоспособност“**

2.1. [Подкрепа на микро и малки предприятия за преодоляване на икономическите последствия от пандемията COVID-19 (мярка „3-10“)](https://coronavirus.bg/bg/merki/ikonomicheski)

* **Описание**: Безвъзмездна помощ в размер между 3 хил. и 10 хил. лв. Общ бюджет – 173 млн. лв.
* **Бенефициенти:** Микро- и малки предприятия с персонал до 50 служители, регистрирани преди 01.07.2019 г., от всички икономически сектори (с изключение на тези, попадащи в обхвата на Програмата за развитие на селските райони), които са претърпели спад с минимум 20% в своя оборот за м. април 2020 г. спрямо средно аритметичния месечен оборот през 2019 г., при минимален оборот на кандидатите за 2019 г. – 30 000 лв.

2.2. [Подкрепа за средни предприятия за преодоляване на икономическите последствия от пандемията COVID-19](https://coronavirus.bg/bg/merki/ikonomicheski)

* **Описание:** Преки безвъзмездни средства в размер между 30 000 лв. до 100 000 лв. Общ бюджет на процедурата – 156 млн. лв.
* **Бенефициенти:** Средни предприятия по Закона за МСП, регистрирани преди 01.01.2019 г., от всички икономически сектори (с изключение на сектор рибарство и аквакултури; селско стопанство; преработка и/или маркетинг на горски продукти; предприятия от финансовия сектор), реализирали нетни приходи от продажби за 2019 г. в размер на минимум 3 000 000 лв. и регистрирали спад поне 20% в оборота за един от календарните месеци в периода от 01.02.2020 г. до месеца, предхождащ месеца на кандидатстване спрямо средния месечен оборот през 2019 г.

**Предстояща мярка:**

**Краткосрочна подкрепа за заетост в отговор на пандемията от COVID-19 на ОП "Развитие на човешките ресурси“**

* **Описание: Изплащане на 290 лв. компенсация на автобусните превозвачи с цел запазване на работното място на всеки служител. Общ бюджет – 40 млн. лв.**
* **Бенефициенти: Работодатели от икономическите дейности:** „Пътнически градски и крайградски транспорт“ и „Друг пътнически сухопътен транспорт, некласифициран другаде“

**Финансови инструменти**

**3.** [**Програма на Българската банка за развитие за портфейлни гаранции в подкрепа на ликвидността на МСП**](https://coronavirus.bg/bg/merki/ikonomicheski)

* **Описание: Предоставяне на необезпечени оборотни кредити до 300 000 лв., на база на портфейлни гаранции от Българската банка за развитие към търговски банки с цел осигуряване на ликвидност за МСП. Изпълнението на програмата е финансово обезпечено с 500 млн. лв. за гарантиране на до 2 млрд. лв. оборотни кредити**
* **Бенефициенти: Микро-, малки и средни предприятия, регистрирани в България, които търпят неблагоприятни икономическите последици от разпространението на епидемия от COVID-19. Инструментът е отворен за всички сектори.**

**4.** [**Кредити с ликвидна субсидия за МСП (Фонд на фондовете)**](https://coronavirus.bg/bg/merki/ikonomicheski)

* **Описание: Кредити за МСП чрез банки-партньори на Фонда на фондовете в размер до 3.6 млн. лева, предимно за оборотни средства, с възможност за предоставяне и на дългосрочни инвестиционни кредити до максимум 10 г. Общ размер на гаранциите – 170 млн. лв. за обезпечаване на нови кредити в размер до 850 млн. лв.**
* **Бенефициенти: Малки и средни предприятия, развиващи дейност в различни сектори, включително и в тези, които са най-засегнати от кризата, като например, транспорт, търговия и др.**

**5.** [**Микро кредити за самонаети лица и малки стартиращи предприятия (Фонд на фондовете)**](https://coronavirus.bg/bg/merki/ikonomicheski)

* **Описание: Финансиране с до 50 хил. лева за инвестиционни и оборотни средства под формата на дългосрочни кредити до максимум 10 г. Общ бюджет – 24 млн. лв.**
* **Бенефициенти: Самонаети лица и малки предприятия с много кратка или почти никаква бизнес история (да имат до три завършени годишни финансови отчета), включително такива създадени от уязвими групи (хора с увреждания, до 29 години, безработни повече от шест месеца).**

**6.** [**Портфейлни гаранции за подкрепа на ликвидността на МСП (Европейски инвестиционен фонд/Джереми)**](https://coronavirus.bg/bg/merki/ikonomicheski)

* **Описание: Оборотни и многоцелеви кредити, с възможност за рефинансиране на задължения, възникнали преди не повече от 60 дни.** **Общ бюджет – 160 млн. лв., с възможност за подкрепа на портфейл от нови кредити в размер до 500 млн. лв., достигайки до 880 млн. лв.**
* **Бенефициенти: Малки и средни предприятия**

**7.** [**Мерки за градско развитие (Фонд на фондовете)**](https://coronavirus.bg/bg/merki/ikonomicheski)

* **Описание: Финансова подкрепа за проекти със значение за градското развитие. Условията по кредитите са изключително изгодни със срокове до 20 г., ниски лихви и размер до 40 млн. лв. Общ бюджет – 418 млн. лв.**
* **Бенефициенти: Общини, ПЧП и частни предприятия, включително такива засегнати от кризата, като например фирми, опериращи в секторите туризъм и транспорт и др.**

**Данъчни улеснения**

**8.** **Данъчни улеснения за бизнеса -** до 30 юни 2020 г. се удължават сроковете за:

* подаване на декларациите за облагане с корпоративни данъци
* внасяне на дължимия корпоративен данък по годишната декларация
* деклариране и внасяне на данъка върху разходите по ЗКПО
* деклариране и внасяне на данъка върху приходите на бюджетните предприятия
* деклариране и внасяне на данъка върху приходите от помощни и спомагателни дейности по смисъла на Закона за хазарта
* деклариране и внасяне на данъка върху дейността от опериране на кораби
* подаване на годишния отчет за дейността.

**9. Разсрочване на финансови задължения (отлагане на плащания за покриване на кредити, заеми, такси, данъци и др.)**

* **На 10 април 2020 г. БНБ утвърди Ред за отсрочване и уреждане на изискуеми задължения към банки и дъщерните им дружества - финансови институции.**
* Утвърденият частен мораториум осигурява възможност за промени в графика за изплащане на главницата и/или лихвите по задълженията, без да се променят ключови параметри по кредитния договор, например вече договорените лихви.
* Могат да бъдат разсрочвани задължения за срок до 6 месеца, който да изтича до 31 декември 2020 г. Разсрочваните задължения трябва да са били редовно обслужвани или с просрочие не повече от 90 дни към 1 март 2020 г.